**Zopakujme si!**

**Podmet**

* ***základný vetný člen***
* ***pomenúva*** toho, ***kto vykonáva činnosť*** alebo ***kto má nejakú vlastnosť***
* na podmet sa pýtame pádovou otázkou ***KTO? ČO?***
* s prísudkom tvorí ***prisudzovací sklad***
* najčastejšie ***býva vyjadrený podstatným menom***
* ***môže byť vyjadrený*** aj: ***zámenom, číslovkou, prídavným menom, slovesom v neurčitku***

..................................................................................................................................................................

**Vyjadrený a nevyjadrený podmet**

Podmet môže byť:

* 1. **vyjadrený** – je priamo vo vete napísaný / pomenovaný
     + 1. ***podstatné meno***: **Motýľ** lieta po lúke.
       2. ***prídavné meno***: **Hlavný** doniesol účet.
       3. ***zámeno***: **Ona** je nešťastná.
  2. **nevyjadrený** – je vo vete prítomný, ale nie je priamo napísaný

- Prišiel domov neskoro. (KTO? ČO? prišiel?) = ON

- Vyrovnali sme sa im. (KTO? ČO? sa vyrovnal?) = MY

..................................................................................................................................................................

Vysvetlenie, ako hľadať vo vete vyjadrený, alebo nevyjadrený podmet. Prečítaj si to viackrát!

Ak máme úlohu:

**Vyhľadaj vo vetách podmet a urč, či je vyjadrený alebo nevyjadrený**

-budeme to riešiť nasledovne:

1.krok: Pomocou otázky podmetu **Kto-Čo?** vyhľadáme podmet.

Veta: Do poličky sme uložili staré knihy.

**Kto-čo? uložil staré knihy do poličky.. MY**

2.krok: Zistíme, či podmet ktorý sme našli, je priamo vo vete, alebo sme ho museli doplniť.

**V tomto prípade** **sme ho museli doplniť, čiže nebol vyjadrený vo vete.**

Veta: Do poličky sme uložili staré knihy. (MY) nevyjadrený podmet

Ak by bola veta: **My** sme uložili staré knihy do poličky. MY= podmet, by bol vyjadrený vo vete

Vyskúšajte sa, či ste to pochopili:

Cvičenie

**Vyhľadaj vo vetách podmet a urč, či je vyjadrený alebo nevyjadrený.**

1. Do poličky sme uložili staré knihy.
2. Upečený koláč dáme do chladničky.
3. Upratali celý dom.
4. Mladý má viac energie.
5. Na stene visel obraz krajiny.
6. Riešiš tie domáce úlohy?
7. Hlavný nám priniesol účet.
8. Neveril som jeho slovám.

**KONTROLA ☺**

1. Do poličky sme uložili staré knihy. –(MY) nevyj.
2. Upečený koláč dáme do chladničky. –(MY) nevyj.
3. Upratali celý dom. – (ONI) nevyj.
4. Mladý má viac energie. - vyj
5. Visel na stene. – (ON) nevyj.
6. Riešiš tie domáce úlohy? – (TY) nevyj.
7. Hlavný nám priniesol účet. – vyj.
8. Neveril som jeho slovám. – (JA) nevyj.